|  |  |
| --- | --- |
|  |  *See artikkel räägib 21. sajandi Venemaa kindralist; maletaja kohta vaata artiklit Ivan Popov (maletaja); samanimeliste kohta vaata lehekülge Ivan Popov (täpsustus)* |

---

**Ivan Ivanovitš Popov** (*Иван Иванович Попов,* sündis 30. jaanuaril 1975 Danilovski rajoonis, Volgogradi oblastis) on Venemaa sõjaväelane, kindralmajor.

2023. aasta juulikuuni oli ta Zaporižžjas sõdiva 58. ühendarmee komandör.

Elulugu
-------

Sündis väikeses talus piirivalvuri peres. 1996 lõpetas Moskva Kõrgema Maavägede Sõjaväekooli ja asus rühmaülemana teenima Venemaa 56. õhudessantpolgus. Antud polgu koosseisus osales Teises Tšetšeenia sõjas. Peale sõda lõpetas Venemaa Relvajõudude Ühendakadeemia ja suunati Põhja-Kaukaasia sõjaväeringkonna peakorteri operatiivosakonda, osaledes 2008. aasta Gruusia sõjas. Seejärel teenis Venemaa riigikaitse juhtimiskeskuses. 

2015 lõpetas Venemaa Kindralstaabi Sõjaväeakadeemia ja määrati jaanuaris 2016 Adõgees asuva 33. üksiku motoriseeritud laskurbrigaadi komandöriks.  2015–2017 20. üksiku kaardiväe motoriseeritud laskurbrigaadi komandör, samal ajal Volgogradi sõjaväegarnisoni ülem. Maist 2018 maini 2022 Musta mere laevastiku 22. armeekorpuse staabiülem ja samal ajal Simferoopoli sõjaväegarnisoni ülem. 2022. aasta maist Kaliningradi oblasti 11. armeekorpuse staabiülem. 

2022. aasta juunis juhtis ta Vene vägesid Ukrainas Balaklija piirkonnas, juhtides septembris Ukraina vastupealetungi ajal kaootilist taganemist. Vaatamata lüüasaamisele sai 2023. aasta märtsis kindralmajori auastme ja määrati Zaporižžja suuna eest vastutava 58. armee ülemaks.

Vallandamine
------------

11. juulil 2023 teatas VeTšeka-OGPU Telegrami kanal, et Popov vallandati armee komandöri kohalt kuna nõudis talle alluvate üksuste rotatsiooni. Ta tegi vastava ettekande Venemaa Relvajõudude kindralstaabi ülemale kindral Valeri Gerassimovile väites, et tekkinud suurte kaotuste tõttu vajavad rindel olevad üksused rotatsiooni. Vastuseks süüdistas Gerassimov Popovi ärevuses ja väljapressimises. Pärast seda otsustas Popov edastada teabe ülemjuhataja Vladimir Putinile. Pärast seda, kui ta seda üritas teha, ta vallandati.  12. juuli õhtul 2023 pöördus ta oma armee sõdurite poole, kus ta selgitas oma vallandamise põhjusi süüdistades tugevalt Vene relvajõudude juhtkonda.

Viited
------

1. ↑  "Генерал Попов: "Приказ Шойгу о моем отстранении состряпали за один день"". *svoboda.org* (vene). Svoboda. 13. juuli 2023. Vaadatud 13. juulil 2023.
2. ↑  Сергей Гуща (13. juuli 2023). "Командующий 58-й армией РФ заявил, что отправлен в отставку". *dw.com* (vene). DW. Vaadatud 13. juulil 2023.
3. ↑  "Депутат опубликовал заявление командующего 58-й армией об отстранении". *rbc.ru* (vene). 13. juuli 2023. Vaadatud 13. juulil 2023.
4. ↑  Guy Faulconbridge (13. juuli 2023, 12:58). "Russian general says top military brass betrayed soldiers fighting in Ukraine". *reuters.com* (inglise). Reuters. Vaadatud 13. juulil 2023.
5. ↑  Vene tippkindral sai armeeladviku kritiseerimise eest sule sappa, Postimees, 13. juuli 2023
6. ↑  Илья Барабанов. «Возникла сложная ситуация со старшим начальством». Почему командующий 58-й армией ушел со скандалом?. Русская служба Би-би-си, 13. juuli 2023
7. ↑
8. ↑
9. ↑
10. ↑
11. ↑
12. ↑
13. ↑